

ZAPISNIK 18. SJEDNICE VMO-a Donje Svetice

održane 21. 10. 2022. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 17. sjednice na razmatranje.
Zapisnik je jednoglasno prihvaćen.

Predsjedavajuća pita vijećnike ima li dodataka dnevnom redu.
Dnevni red 18. sjednice jednoglasno je prihvaćen.







D N E V N I     R E D:


1. Izglasavanje plana MKA
1. Aktualna komunalna problematika,
1. Razno: izvješća, pitanja i prijedlozi.



0. Prihvaćanje plana MKA, kojeg ovdje donosimo u cijelosti:


                                                  Plan malih komunalnih akcija
                                 Mjesnog odbora Donje Svetice u 2023.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Donje Svetice (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 83.300,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	30.970,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	52.330,00 €

	Ukupno
	83.300,00 €




	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 76.406 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 66.757 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
- 70 % ili 36.631,00 eura za asfalterski program i
	- 30 % ili 15.699,00 eura za ostale poslove redovnog održavanja.


5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.


	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2023.

Plan je prihvaćen jednoglasno.


0. Aktualna komunalna problematika


2.1. Na prošloj sjednici zaključili smo da problem nepropisnog zaustavljanja na prilazu parkiralištu škole Fran Krsto Frankopan  i dalje traje. Već smo ranije donijeli zaključak da se tu postave stupići, ali i da je potrebno razgovarati s predstavnicima Katoličke osnovne škole, jer se roditelji djece iz te škole često tamo zaustavljaju. Od predsjednice VMO Volovčica saznali smo da će imati sastanak s njima u vezi nekih drugih tema, pošto su na prostoru VMO Volovčica, pa će im spomenuti i ovaj problem.
VMO Donje Svetice može i sastaviti pismeno očitovanje o tom problemu koji bismo proslijedili VMO Volovčica i/ili Katoličkoj školi.



0. Razno

3.1. Sanitarne potrepštine u prostoru VMO-a. 
      Je li provedena javna nabava za potrepštine za prostor VMO, koje se kupuju iz ostalih nespomenutih rashoda, jer u prostorima nema WC papira ni sapuna.
Vijeće će ispitati što se događa.


3.2. Kupnja prostora za VMO Donje Svetice.
Vijećnik Mirko Tomić pita je li to prioritet VMO-a. Zaključeno je da jest, ali da je uređenje igrališta škole veći prioritet.
Vijeće zaključuje da je potrebno ispitati iz kojih se sredstava može kupiti prostor za VMO, ide li to iz proračuna VGČ-a ili Grada, pa onda vidjeti što dalje.



3.3.Tempo realizacije zaključaka VMO Donje Svetice.
Vijećnik Mirko Tomić smatra da je potrebno da vijeće pozove predsjednika VGČ Peščenica -Žitnjak na sjednicu, kako bi s njim osobno mogli razgovarati o statusu zaključaka VMO-a.
Zaključeno je da se to može obaviti I pismenim putem te da nije potreban dolazak predsjednika. Svaki vijećnik može sastaviti upit o tome zašto neki zakjučak nije izvršen i njega ćemo preko službenog maila VMO-a proslijediti predsjedniku VGČ-a.



3.4. Božićna humanitarna akcija
Vijećnik Mirko Tomić predlaže da VMO do Božića organizira humanitarnu akciju za pomoć potrebitim obiteljima.
Treba organizirati donacije u hrani i ostalim potrepštinama. Potrebno je odrediti koje su to obitelji kojima će se donacije dodijeliti.
Trebamo provjeriti možemo li I mi donirati naš novac iz ostalih nespomenutih rashoda.

Zagreb, 21. listopada 2022.


                                                                    Predsjednica Vijeća Mjesnog odbora
                                                             Donje Svetice
          							    Valentina Bedeković, v.r. 




